open-index/open-wikipedia-markdown huggingface dataset:
மலாய-பொலினீசிய மொழிகள்

**மலாய்-பொலினீசிய மொழிகள்** என்பன ஆஸ்திரோனீசிய மொழிகளின் ஒரு துணைக் குழுவாகும். ஏறத்தாழ 351 மில்லியன் மக்கள், மலாய்-பொலினீசிய மொழிகளில் ஒன்றைப் பேசிவருகிறார்கள். இந்த மொழிகள் தென்கிழக்கு ஆசியாவிலும், பசிபிக் பெருங்கடலிலும் காணப்படும் தீவு நாடுகளிலும், ஆசியாவில் சிறிய அளவில் சில இடங்களிலும் பேசப்படுகின்றன.

மலாய்-பொலினீசிய மொழிகள் குழுவைச் சேர்ந்த மலகாசி மொழி, இம் மொழிகள் பொதுவாகக் காணப்படும் புவியியல் பகுதிக்கு வெளியே, இந்துப் பெருங் கடலில் உள்ள மடகாஸ்கர் தீவிலும் பேசப்படுகிறது.

## பொது

பன்மையைக் குறிப்பதற்கு ஒரு சொல்லையோ அதன் பகுதியையோ இரு தடவை பயன்படுத்துதல் மலாய் போலினீசிய மொழிகளிடையே காணப்படும் ஒரு இயல்பாகும். அத்துடன் ஏனைய ஆஸ்திரோனீசிய மொழிகளைப் போல இம் மொழிகளும் எளிமையான ஒலியனமைப்பைக் *(phonology)* கொண்டவை. 

இதனால் இம்மொழியின் உரைகள் குறைவான; ஆனால் அடிக்கடி வரும் ஒலிகளைக் கொண்டவை. இம் மொழிக் குழுவிலுள்ள பெரும்பாலான மொழிகளில் கூட்டுமெய்கள் *(consonant clusters)* இருப்பதில்லை. இம் மொழிகளுட் பல உயிரொலிகளையும் குறைவாகவே கொண்டுள்ளன. ஐந்து உயிர்களே பொதுவாகக் காணப்படுவதாகும்.

## மேலும் காண்க
* ஆஸ்திரோனீசிய மொழிகள்
* மலகாசி மொழி 
* சமோரோ மொழி

## மேற்கோள்

## வெளி இணைப்புகள்
*2008 Austronesian Basic Vocabulary Database analysis
*History.com Encyclopedia: Malayo-Polynesian Languages

பகுப்பு:ஆஸ்திரோனீசிய மொழிகள்
பகுப்பு:மலாய-பொலினீசிய மொழிகள்
பகுப்பு:மொழிக் குடும்பங்கள்
வசந்தபைரவி

**வசந்தபைரவி**, 72 மேளகர்த்தாச் சக்கரத்தில் 3வது சக்கரமாகிய அக்னியின் 2வது இராகம் வகுளாபரணத்தின் ஜன்யமாகும்.

இந்த இராகத்தில் ஷட்ஜம்,சுத்த ரிஷபம் (ரி1), அந்தர காந்தாரம் (க3), சுத்த மத்திமம் (ம1), பஞ்சமம்,சுத்த தைவதம் (த1), கைசிகி நிஷாதம்  (நி2) ஆகிய சுரங்கள் வருகின்றன.

## உருப்படிகள்

## மேற்கோள்கள்


## வெளியிணைப்புகள்
* ''Full of surprises'', சாருலதா மணி, தி இந்து, ஏப்ரல் 11, 2014

பகுப்பு:வகுளாபரணத்தின் ஜன்னிய இராகங்கள்
எச்சச்சி

**எச்சச்சி** இராகம் அல்லது ஹெஜ்ஜஜ்ஜி கருநாடக இசையில் பயன்படும் இராகங்களில் ஒன்றாகும். இது 13ஆவது மேளகர்த்தா இராகமாகிய, "அக்னி" என்றழைக்கப்படும் 3ஆவது சக்கரத்தின் முதலாவது மேளமாகிய காயகப்பிரியா இராகத்தின் ஜன்னிய இராகம் ஆகும்.

## இலக்கணம்
thumb|right|250px|எச்சச்சி ஆரோகணச் சுரங்கள் C யிலிருந்து தொடக்கம்
thumb|250px|எச்சச்சி அவரோகணச் சுரங்கள் C யிலிருந்து தொடக்கம்

* இந்த இராகத்தில் ஷட்ஜம்,சுத்த ரிஷபம் (ரி1), அந்தர காந்தாரம் (க3), சுத்த மத்திமம் (ம1), பஞ்சமம்,சுத்த தைவதம் (த1), கைசிகி நிஷாதம்  (நி1) ஆகிய சுரங்கள் வருகின்றன.

## உருப்படி
# கீர்த்தனை : *ராமச்சந்திர*

## மேற்கோள்கள்


பகுப்பு:காயகப்பிரியாவின் ஜன்னிய இராகங்கள்
கலகண்டி

**கலகண்டி** இராகம் கருநாடக இசையில் பயன்படும் இராகங்களில் ஒன்றாகும். இது 13வது மேளகர்த்தா இராகமும், 72 மேளகர்த்தாச் சக்கரத்தில் 3வது சக்கரமாகிய அக்னியின் முதலாவது இராகம் காயகப்பிரியாவின் ஜன்னிய இராகம் ஆகும்.

## இலக்கணம்

இந்த இராகத்தில் ஷட்ஜம், சுத்த ரிஷபம் (ரி1), சுத்த மத்திமம் (ம1), பஞ்சமம், சுத்த தைவதம் (த1), கைசிகி நிஷாதம்  (நி1) ஆகிய சுரங்கள் வருகின்றன.

## உருப்படி
# கீர்த்தனை : *சிறீ ஜனக தனயே*

## இவற்றையும் பார்க்கவும்
* ஜன்னிய இராகங்களின் பட்டியல் - அகரவரிசைப் பகுப்பு

பகுப்பு:வகுளாபரணத்தின் ஜன்னிய இராகங்கள்
கலகட

**கலகடா**, கருநாடக இசையின் 13வது மேளகர்த்தா இராகமும், 72 மேளகர்த்தாச் சக்கரத்தில் 3வது சக்கரமாகிய அக்னியின் முதலாவது இராகம் காயகப்பிரியாவின் ஜன்னிய இராகம் ஆகும்.

## இலக்கணம்
thumb|right|250px|கலகட சுரங்கள் C யிலிருந்து தொடக்கம்

இந்த இராகத்தில் ஷட்ஜம், சுத்த ரிஷபம்(ரி1), அந்தர காந்தாரம்(க3), பஞ்சமம், சுத்த தைவதம்(த1), சுத்த நிஷாதம்(நி1) ஆகிய சுரங்கள் வருகின்றன.

## உருப்படி
# கீர்த்தனை : *சமயமுமேமனகே*
# கீர்த்தனை : *பார்வதி நின்னு*

## இவற்றையும் பார்க்கவும்
* ஜன்னிய இராகங்களின் பட்டியல் - அகரவரிசைப் பகுப்பு

பகுப்பு:காயகப்பிரியாவின் ஜன்னிய இராகங்கள்
நதிணி

**நதிணி இராகம்** கருநாடக இசையில் பயன்படும் இராகங்களில் ஒன்றாகும். இது 14 ஆவது மேளகர்த்தா இராகமாகிய, மேளகர்த்தாச் சக்கரத்தில் 3 ஆவது சக்கரமாகிய அக்னியின் 2 ஆவது இராகம் வகுளாபரண இராகத்தின் ஜன்னிய இராகம் ஆகும்.

இந்த இராகத்தில் ஷட்ஜம்,சுத்த ரிஷபம் (ரி1), அந்தர காந்தாரம் (க3), சுத்த மத்திமம் (ம1), பஞ்சமம், கைசிகி நிஷாதம்  (நி2) ஆகிய சுரங்கள் வருகின்றன.

பகுப்பு:வகுளாபரணத்தின் ஜன்னிய இராகங்கள்
குவலயாபரணம்

**குவலயாபரணம்** இராகம் கருநாடக இசையில் பயன்படும் இராகங்களில் ஒன்றாகும். இது 72 மேளகர்த்தாச் சக்கரத்தில் 14ஆவது மேளகர்த்தா இராகமாகிய 3வது சக்கரமாகிய அக்னியின் 2வது இராகம் வகுளாபரணத்தின் ஜன்னிய இராகம் ஆகும்.

இந்த இராகத்தில் ஷட்ஜம்,சுத்த ரிஷபம் (ரி1), அந்தர காந்தாரம் (க3), சுத்த மத்திமம் (ம1),சுத்த தைவதம் (த1), கைசிகி நிஷாதம்  (நி2) ஆகிய சுரங்கள் வருகின்றன.

## இவற்றையும் பார்க்கவும்
* ஜன்னிய இராகங்களின் பட்டியல் - அகரவரிசைப் பகுப்பு

பகுப்பு:வகுளாபரணத்தின் ஜன்னிய இராகங்கள்
குஷிட்டிக் மொழிகள்

thumb
**குஷிட்டிக் மொழிகள்**, ஆப்பிரிக்க-ஆசிய மொழிகளின் ஒரு துணைக் குழு ஆகும். இம்மொழிகள் *ஆப்பிரிக்காவின் கொம்பு* என அழைக்கப்படும் பகுதியில் பேசப்படுகின்றன. 25 மில்லியன் மக்கட் தொகை கொண்ட ஒரோமோ மொழி இவற்றுள் முதன்மையானது. அடுத்ததாக, சோமாலியா, எதியோப்பியா, ஜிபுட்டி, கெனியா ஆகிய நாடுகளில் சுமார் 15 மில்லியன் மக்களால் பேசப்படும் சோமாலி மொழி உள்ளது. இவற்றுடன், இரண்டு மில்லியன் மக்கள் பேசும், எதியோப்பியாவில் உள்ள சிடாமோ மொழி, எரித்ரியா, எதியோப்பியா, ஜிபுட்டி ஆகிய நாடுகளிலுள்ள சுமார் 1.5 மில்லியன் மக்களால் பேசப்படும் அஃபார் மொழி என்பனவும் குஷிட்டிக் மொழிகளே.

ஜோசெப் கிரீன்பெர்க் என்பவாரால் வகைப்படுத்தப்பட்டு, ஹரோல்ட் ஃபிளெமிங் என்பவரால் திருத்தம் செய்யப்பட்ட முறையின்படி, இம்மொழிகள் நான்கு பகுதிகளாகப் பிரிக்கப்பட்டுள்ளன.

* பேஜா மொழிகள்
* மத்திய குஷிட்டிக் மொழிகள் அல்லது அகவ் மொழிகள்
* கிழக்குக் குஷிட்டிக் மொழிகள் (ஒரோமோ, சோமாலி, சிடாமோ, சாஹோ, அஃபார் என்பன அடங்கியது)
* தென் குஷிட்டிக் மொழிகள் (இராக்வ்-அலக்வா, புருங்கே, டஹாலோ என்பவை அடங்கியது)

பகுப்பு:மொழிக் குடும்பங்கள்
பகுப்பு:ஆபிரிக்க-ஆசிய மொழிகள்
ஆடிச் செவ்வாய்

**ஆடிச்செவ்வாய்** விரதம் துர்க்கை, முருகனுக்குரிய விரதமாகும். முருகப் பெருமானின் அவதாரமே செவ்வாய்க் கிரகம் என்று சோதிட நூல்கள் கூறுகின்றன. செவ்வாய்க் கிழமைகளில் இராகு காலத்தில் மாலை 3 மணி தொடக்கம் 4:30 மணிவரை உள்ள காலத்தில் துர்க்கையை பூசிப்பது விசேடமானது என்று இந்துக்கள் கருதுகிறார்கள். பத்திரகாளி இராகுவாக அவதாரம் செய்தார் என்பர்.

செவ்வாய் தோஷத்தாலும், நாகதோஷத்தாலும் திருமணம் தடைப்பட்டவர்கள், குழந்தைப் பாக்கியம் இல்லாதவர்கள் செவ்வாய்க் கிழமைகளில் இராகுகாலப் பூசைகளில் பங்குபற்றுதல் நல்லது என்ற கருத்தும் உண்டு. ஆடிச்செவ்வாயில் மட்டுமன்றிப் பொதுவாகச் செவ்வாய்க் கிழமைகளில் முருகப் பெருமானை வேண்டி விரதம் கடைப்பிடிப்பதும் உண்டு.

## உசாத்துணை
#விரதவிதிகள் - திருக்கேதீச்சரத் திருக்கோவில் மகாசிவராத்திரி மட பரிபாலன சபை - 2007

----

பகுப்பு:இந்து சமய விரதங்கள்
பகுப்பு:இந்து சமய விழாக்கள்
ஷட்விதமார்க்கிணி

**ஷட்விதமார்க்கிணி** இராகம், கருநாடக இசையின் 46 வது மேளகர்த்தா இராகமாகும். அசம்பூர்ண மேள பத்ததியில் **ஸ்தவராஜம்** 46 வது இராகமாகக் கொள்ளப்படுகிறது.

## இலக்கணம்
thumb|right|250px|ஷட்விதமார்க்கிணி சுரங்கள் C யிலிருந்து தொடக்கம்

* *வசு* எனப்படும்  8வது சக்கரத்தில் 4வது மேளம்.
* இந்த இராகத்தில் வரும் சுரங்கள்: ஸட்ஜம், சுத்த ரிஷபம் (ரி1), சாதாரண காந்தாரம் (க2), பிரதி மத்திமம் (ம2), பஞ்சமம், சதுஸ்ருதி தைவதம்(த2), கைசிகி நிஷாதம் (நி2) ஆகியவை.

## சிறப்பு அம்சங்கள்
* இந்த இராகம் 10 ஆவது மேளகர்த்தா இராகமாகிய நாடகப்பிரியா இராகத்தின் நேர் பிரதி மத்திம இராகம் ஆகும்.
* இது ஒரு மூர்ச்சனாகாரக மேளம். இதன் காந்தார முறையே கிரக பேதத்தின் வழியாக நாசிகாபூஷணி என்ற மேளத்தைக் கொடுக்கும்.

## ஜன்ய இராகங்கள்
ஷட்விதமார்க்கிணியின் ஜன்ய இராகங்கள் இவை.

* குந்தலஸ்வராளி
* தீவிரவாஹினி
* ஹிந்துபோகி
* சிறீகண்டி
* ஹிந்துதன்யாசி
* நபோமணி
* பகுமாரிணி
* பிரதிகாரி
* பிரஹாமி
* சுக்திசப்பிரியா

## மேற்கோள்கள்

பகுப்பு: மேளகர்த்தா இராகங்கள்
கமனாச்ரம

**கமனாச்ரம** அல்லது காமனாழ்சிரம கருநாடக இசையின் 53 ஆவது மேளகர்த்தா இராகமாகும். அசம்பூர்ண பத்ததியில் இந்த இராகத்திற்கு **கமகக்கிரிய** என்ற பெயர் கொடுக்கப்பட்டுள்ளது.

## இலக்கணம்
thumb|right|250px|கமனச்ரம சுரங்கள் C யிலிருந்து தொடக்கம்

* *பிரம்ம* என்றழைக்கப் படும் 9 ஆவது சக்கரத்தில் 5 ஆவது மேளம்.
* இந்த இராகத்தில் ஷட்ஜம், சுத்த ரிஷபம் (ரி1), அந்தர காந்தாரம் (க3), பிரதி மத்திமம் (ம2), பஞ்சமம், சதுஸ்ருதி தைவதம் (த2), காகலி நிஷாதம் (நி3) ஆகிய சுரங்கள் வருகின்றன.
* இதன் நேர் சுத்த மத்திம மேளம் சூர்யகாந்தம் (17).
* இது ஒரு மூர்ச்சனாகாரக மேளம். இதன் க, நி முறையே கிரக பேதத்தின் வழியாக ஜங்காரத்வனி, ரத்னாங்கி மேளகர்த்தா இராகங்களை கொடுக்கும்.

## ஜன்ய இராகங்கள்
கமனச்ரமவின் ஜன்ய இராகங்கள் இவை.

* பூரிகல்யாணி
* ஹம்சானந்தி
* உஷாகல்யாணி
* கன்னடமாருவ
* விஜயவசந்தம்
* பிர்மத்வனி
* சுத்தரசாளி
* ஹிந்துகாந்தி
* சுபிகா
* சிரோதி

## மேற்கோள்கள்

பகுப்பு:மேளகர்த்தா இராகங்கள்
சுவர்ணாங்கி

**சுவர்ணாங்கி** கருநாடக இசையின் 47 ஆவது மேளகர்த்தா இராகமாகும். முத்துசுவாமி தீட்சிதர் பாரம்பரியத்தில் (அசம்பூர்ண மேள பத்ததியில்) இந்த இராகத்திற்கு **ஸௌவீரம்** என்ற பெயர் உண்டு.

## இலக்கணம்
thumb|right|250px|சுவர்ணாங்கி சுரங்கள் C யிலிருந்து தொடக்கம்

* *வசு* எனப்படும்  8 ஆவது சக்கரத்தில் 5 ஆவது மேளம்.
* இந்த மேளத்தில் ஷட்ஜம், சுத்த ரிஷபம் (ரி1), சாதரண காந்தாரம் (க2), பிரதி மத்திமம் (ம2), பஞ்சமம், சதுஸ்ருதி தைவதம் (த2), காகலி நிஷாதம் (நி3) ஆகிய சுரங்கள் வருகின்றன.

## சிறப்பு அம்சங்கள்
* சுவர்ணாங்கி 11 ஆவது மேளகர்த்தா இராகமாகிய கோகிலப்பிரியா இராகத்தின் நேர் பிரதி மத்திம இராகம் ஆகும்.
* கிரக பேதத்தின் வழியாக எந்த மேளகர்த்தா இராகமும் தோற்றுவிக்காது. (மூர்ச்சனாகாரக மேளம் அல்ல).

## ஜன்ய இராகங்கள்
சுவர்ணாங்கியின் ஜன்ய இராகங்கள்:
* துந்துபிபிரியா
* விஜயசிறீ
* சந்திரஜோதி
* கமனக்கிரியா
* நாகபூபாளம்
* உதயரவி
* அம்பாமனோகரி
* அமிர்தலகிரி
* நவசூதிகா

## மேற்கோள்கள்

பகுப்பு:மேளகர்த்தா இராகங்கள்
நாமநாராயணி

**நாமநாராயணி** கருநாடக இசையின் 50 வது மேளகர்த்தா இராகமாகும். இந்த மேளத்திற்கு அசம்பூர்ண மேள பத்ததியில் **நாமதேஷி** என்ற பெயர் கொடுக்கப்பட்டுள்ளது.

## இலக்கணம்
thumb|right|250px|நாமநாராயணி சுரங்கள் C யிலிருந்து தொடக்கம்

* *பிரம்ம* என்றழைக்கப் படும் 9 ஆவது சக்கரத்தில் 2 ஆவது மேளம்.
* இந்த மேளத்தில் ஷட்ஜம், சுத்த ரிஷபம் (ரி1), அந்தர காந்தாரம் (க3), பிரதி மத்திமம் (ம2), பஞ்சமம், சுத்த தைவதம் (த1), கைசிகி நிஷாதம் (நி2) ஆகிய சுரங்கள் வருகின்றன.

## சிறப்பு அம்சங்கள்
* 14 ஆவது மேளகர்த்தா இராகமாகிய வகுளாபரணம் இதன் நேர் சுத்த மத்திம மேளம் ஆகும்.
* கிரக பேதத்தின் வழியாக எந்த மேளகர்த்தா இராகமும் தோற்றுவிக்காது. (மூர்ச்சனாகாரக மேளம் அல்ல). 

## ஜன்ய இராகங்கள்
நாமநாராயணியின் ஜன்ய இராகங்கள் இவை.

* சிறீமதுஹரி
* பிரதாபம்
* தர்மானி
* ஸ்வராபரணம்
* பாலிகா
* மேசகன்னடா
* ஓம்காரகோஷிணி
* சாத்வி

## மேற்கோள்கள்

பகுப்பு:மேளகர்த்தா இராகங்கள்
ஈரானிய மொழிகள்

**ஈரானிய மொழிகள்** என்பன, இந்தோ-ஐரோப்பிய மொழிக் குடும்பத்தின் ஒரு பிரிவு ஆகும். இம் மொழிக் குழு, இந்தோ-ஆரிய மொழிகளுடன் சேர்ந்து, இந்தோ-ஐரோப்பிய மொழிக் குடும்பத்தின் ஒரு கிளையான இந்தோ-ஈரானிய மொழிக் குழுவை உருவாக்குகின்றது. ஈரானிய மொழிக் குழுவைச் சேர்ந்த அவெஸ்தான், பழைய பாரசீகம் என்னும் மொழிகள் இந்தோ-ஐரோப்பிய மொழிக் குடும்பத்திலுள்ள மிகப் பழைய மொழிகளுள் இரண்டு ஆகும். 

தற்காலத்தில், ஈரானிய மொழிகளைப் பேச்சு மொழியாகக் கொண்ட 150 - 200 மில்லியன் வரையிலான மக்கள் உள்ளதாகக் கணக்கிடப்பட்டுள்ளது. 2005 ஆம் ஆண்டில் கணிக்கப்பட்டபடி, 87 வகையான ஈரானிய மொழிகள் இருப்பதாகத் தெரிகிறது. இவற்றுள் மக்கட் தொகை அடிப்படையில் பெரியது 70 மில்லியன் மக்களால் பேசப்படும் பாரசீக மொழியாகும். குர்டிஷ், பாஷ்த்து என்பன ஒவ்வொன்றும் 25 மில்லியன் மக்களாலும், பலூச்சி மொழி 7 மில்லியன் மக்களாலும் பேசப்படுகிறது.

## வெளி இணைப்புகள்
*

பகுப்பு:ஈரானிய மொழிகள்
உலக செவிலியர் நாள்

**உலக செவிலியர் நாள்** (*International Nurses Day*) உலக நாடுகளனைத்திலும் மே 12 ஆம் நாளன்று கொண்டாடப்பட்டு வருகின்றது. செவிலியர்கள் (தாதிகள்) சமூகத்திற்கு ஆற்றும் பங்களிப்பை சிறப்பாக நினைவுகூர இந்நாள் தேர்ந்தெடுக்கப்பட்டது.

## பின்னணி

உலக செவிலியர் அமைப்பு (*International Council of Nurses*) இந்நாளை 1965அம் ஆண்டிலிருந்து நினைவுகூருகிறது. 1953இல் ஐக்கிய அமெரிக்காவின் அரசு சுகாதாரத் திணைக்களத்தைச் சேர்ந்த அதிகாரியான டொரத்தி சதர்லாண்ட் (*Dorothy Sutherland*) என்பவர் இந்நாளை செவிலியர் நாளாக அறிவிக்க அன்றைய அதிபர் ஐசன்ஹோவருக்கு விடுத்த வேண்டுகோள் நிராகரிக்கப்பட்டது.

ஜனவரி 1974இல், நவீன தாதியியல் முறையை உருவாக்கிய இங்கிலாந்தைச் சேர்ந்த புளோரன்ஸ் நைட்டிங்கேல் அவர்களின் பிறந்த நாளான மே 12 ஆம் நாளை சிறப்பாக நினைவுகூர முடிவு செய்யப்பட்டது.

## இங்கிலாந்தில் செவிலியர் நாள்
ஆண்டுதோறும் மே 12ஆம் நாளில் லண்டனில் உள்ள வெஸ்ட்மின்ஸ்டர் அபேயில் (*Westminster Abbey*) சம்பிரதாயபூர்வமாக இந்நாள் கொண்டாடப்படுகிறது. இங்குள்ள செவிலியர் மாளிகையில் உள்ள விளக்கு ஏற்றப்பட்டு அது அங்கு சமூகமளிக்கும் செவிலியர்கள் ஒவ்வொருவராலும் கைமாறப்பட்டு பின்னர் அது அங்குள்ள உயர்பீடத்தில் வைக்கப்படும். இது ஒரு செவிலியரில் இருந்து மற்றொருவருக்கு தமது அறிவைப் பரிமாறப்படுவதைக் குறிப்பதாகக் கருதப்படுகிறது.

## செவிலியர் வாரம்
ஐக்கிய அமெரிக்காவிலும் கனடாவிலும் மே 9 இலிருந்து மே 15 வரை 1974 ஆம் ஆண்டிலிருந்து செவிலியர் வாரமாகக் கொண்டாடப்படுகிறது.

## மேற்கோள்கள்
 

## வெளி இணைப்புகள்
*உலக செவிலியர் நாள் கையேடு  - 

பகுப்பு:மே சிறப்பு நாட்கள்
பாலினி

**பாலினி இராகம்** கருநாடக இசையில் பயன்படும் இராகங்களில் ஒன்றாகும். இது 14 ஆவது மேளகர்த்தா இராகமாகிய, மேளகர்த்தாச் சக்கரத்தில் 3 ஆவது சக்கரமாகிய அக்னியின் 2 ஆவது இராகம் வகுளாபரண இராகத்தின் ஜன்னிய இராகம் ஆகும்.

இந்த இராகத்தில் ஷட்ஜம்,சுத்த ரிஷபம் (ரி1), அந்தர காந்தாரம் (க3), பஞ்சமம், கைசிகி நிஷாதம்  (நி2) ஆகிய சுரங்கள் வருகின்றன.

பகுப்பு:வகுளாபரணத்தின் ஜன்னிய இராகங்கள்
மனித உரிமைகளுக்கான ஐக்கிய நாடுகள் மன்றம்

**மனித உரிமைகளுக்கான ஐக்கிய நாடுகள் மன்றம்** (*United Nations Human Rights Council*) ஐக்கிய நாடுகளின் சர்வதேச அமைப்பாகும். இது மனித உரிமை மீறல்களைக் கையாள்வதற்காக உருவாக்கப்பட்டது.

47 இருக்கைகள் கொண்ட மனித உரிமைகள் அமைப்பானது முன்னைய 53 இருக்கைகள் கொண்ட மனித உரிமைகள் ஆணையத்தை மாற்றீடு செய்துள்ளது. இந்த 47 இருக்கைகளும் பிரதேச ரீதியாக பிரிக்கப்பட்டு வழங்கப்படுகின்றது. 13 - ஆபிரிக்காவிற்கும். , 13 - ஆசியாவிற்கும், 6 - கிழக்கு ஐரோப்பிய நாடுகளிற்கும், 8 - இலத்தீன் அமெரிக்காவிற்கும், 7 - மேற்கு ஐரோப்பாவிற்கு ஏனைய நாடுகளிற்கும் பகிர்ந்தளிக்கபடுகின்றது. இந்த அமைப்பானது 16 ஜூன் 2006 இல் வேலைகளை ஆரம்பித்தது.

## வெளியிணைப்புகள்

பகுப்பு:ஐக்கிய நாடுகள் நிறுவனங்கள்
பகுப்பு:ஐக்கிய நாடுகளும் மனித உரிமைகளும்
புதன் (கிழமை)

**புதன்கிழமை** (*Wednesday*) என்பது ஏழு நாட்கள் கொண்ட ஒரு கிழமையில் (வாரத்தில்) ஒரு நாள். செவ்வாய்க்கிழமைக்கும் வியாழக்கிழமைக்கும் இடையில் இந்நாள் வரும். இந்துக் காலக்கணிப்பின்படி புதன் என்னும் கோளுக்கு உரிய நாளாக இது பெயரிடப்பட்டுள்ளது. கிழமை என்றால் உரிமை என்று பொருள்.

right|thumb|180px|The god Woden, after whom 'Wednesday' was named. "Odin, the Wanderer" 1886 by Georg von Rosen (1843-1923)
ஆங்கிலத்தில் இது இங்கிலாந்தில் 17-ஆம் நூற்றாண்டு வரையில் ஆங்கிலோ-சாக்சன்களின் கடவுளாக இருந்த *Wodnes dæg* என்ற பெயரில் இருந்து மருவி Wednesday ஆகியது. ஜெர்மன் மொழியில் அதாவது நடு-வாரம் என்ற பொருளில் *Mittwoch* எனப்படுகிறது.

"பொன் கிடைத்தாலும் புதன் கிடைக்காது" என்பது தமிழ்ப் பொன்மொழியாகும். அது நம்பிக்கை, ஐதீகத்திலானதாக இருக்கலாம்.

## மேற்கோள்கள்

பகுப்பு:கிழமை நாட்கள்
திங்கள் (கிழமை)

**திங்கட்கிழமை** (*Monday*) என்பது ஏழு நாட்கள் கொண்ட ஒரு கிழமையில் (வாரத்தில்) ஒரு நாள் ஆகும். ஞாயிற்றுக்கிழமைக்கும் செவ்வாய்க்கிழமைக்கும் இடையில் இந்நாள் வரும். இந்துக் காலக்கணிப்பின்படி சந்திரனுக்கு உரிய நாளாக இது பெயரிடப்பட்டுள்ளது. கிழமை என்றால் உரிமை என்று பொருள்.

* Monday என்னும் சொல் Moon என்னும் சந்திரனைக் குறிக்கும். *Mani* அல்லது *Mona* (சந்திரன்) என்ற கடவுளின் பெயரில் இருந்து இது பிறந்தது. ரஷ்ய மொழியில் понедельник (*பனிஜெல்னிக்*), அதாவது *ஞாயிற்றுக்கிழமைக்கு அடுத்த நாள்* எனப் பொருள்படும்.
* சீன மொழியில் இந்நாள் *xingqi yi (星期一)* என அழைக்கப்படும். இதன் பொருள் வாரத்தின் முதல் நாள் என்பதாகும்.
* 'திங்கள்' என்னும் சொல் மாதம் என்ற பொருளிலும், இலக்கியங்களில் கையாளப்படுகிறது.

## மேற்கோள்கள்

பகுப்பு:கிழமை நாட்கள்
நிகழ்நேர இயக்குதளம்

**நிகழ்நேர இயக்கு தளம்** (*Real-time operating system*) என்பது இயக்கு தளங்களின் ஓர் உட்பிரிவாகும்.  நிகழ்நேர இயக்குதளத்தில் தகவல்கள் உடனுக்குடன் செயல்படுத்தப்படுகின்றன.

## பரவலாக பயன்படும் இயக்கு தளங்கள்
* pSOS 
* vxWorks

## வரலாறு

## வெளி இணைப்புகள்
* நிகழ்நேர இயக்கு தளம் ஒன்றைத் தெரிதல்  - 
* Small footprint RTOS supports 32-bit processors
* Simulation moves on a generation 
* Helium Open-Source RTOS for HCS08 MCUs

பகுப்பு:இயக்கு தளங்கள்
பகுப்பு:பதிகணினியியல்
1957

**1957**  (**[[ரோம எண்ணுருக்கள்|MCMLII]]**) ஒரு செவ்வாய்க்கிழமையில் ஆரம்பமான ஒரு சாதாரண கிரிகோரியன் ஆண்டாகும்.

## நிகழ்வுகள்

* பெப்ரவரி 15 - அந்திரே குரோமிக்கோ சோவிய்த் ஒன்றியத்தின் வெளிவிவகார அமைச்சரானார்.
* ஏப்ரல் 5 - கேரளாவில் நடந்த தேர்தலில் இந்தியக் கம்யூனிஸ்ட் கட்சி வெற்றி பெற்று ஈ. எம். எஸ். நம்பூதிரிபாத் முதலமைச்சரானார்.
* ஏப்ரல் 11 - சிங்கப்பூரின் சுயாட்சிக்கு ஆங்கிலேய அரசு ஒத்துக்கொண்ட நாள்.  
* நவம்பர் 13 – கோர்டன் கூல்ட் என்பவரால் லேசர் கண்டுபிடிக்கப்பட்டது. 
* டிசம்பர் 4 - ஐக்கிய இராச்சியத்தில் *லூவிஷாம்* என்னுமிடத்தில் இடம்பெற்ற தொடருந்து விபத்தில் 92 பேர் பலியாயினர்.
* டிசம்பர் 5 - அனைத்து 326,000 டச்சு மக்கள் இந்தோனீசியாவில் இருந்து வெளியேற்றப்பட்டனர்.
* டிசம்பர் 6 - ஐக்கிய அமெரிக்காவின் முதலாவது செய்மதி வெடித்துச் சிதறியது.

## பிறப்புகள்

## இறப்புகள்
* ஜூலை 23 - பெ. வர​த​ரா​ஜுலு நாயுடு, இந்திய அரசியல்வாதி (பி 1887)
* செப்டம்பர் 11 - இம்மானுவேல் சேகரன் தலித் மக்களின் உரிமைகளுக்காக போராடிய ஒரு தலைவராவார்.(பி 1924)

## நோபல் பரிசுகள்
* இயற்பியல் - சென் நிங் யாங் (*Chen Ning Yang*), த்செங்-டாவோ லீ (*Tsung-Dao Lee*)
* வேதியியல் - அலெக்சாண்டர் ரொட் (*Alexander R. Todd*)
* மருத்துவம் - டானியல் போவெட் (*Daniel Bovet*)
* இலக்கியம் - ஆல்பேர்ட் காமு (*Albert Camus*)
* அமைதி - லெஸ்டர் பியர்சன் (*Lester Bowles Pearson*)

## இவற்றையும் பார்க்கவும்
* 1957 இல் வெளிவந்த தமிழ்த் திரைப்படங்கள்

## 1957 நாட்காட்டி

## மேற்கோள்கள்

*
செவ்வாய் (கிழமை)

**செவ்வாய்க்கிழமை** (*Tuesday*) என்பது ஏழு நாட்கள் கொண்ட ஒரு கிழமையில் (வாரத்தில்) ஒரு நாள் ஆகும். திங்கட்கிழமைக்கும் புதன்கிழமைக்கும் இடையில் இந்நாள் வரும். இந்துக் காலக்கணிப்பின்படி செவ்வாய் என்னும் கோளுக்கு உரிய நாளாக இது பெயரிடப்பட்டுள்ளது. கிழமை என்றால் உரிமை என்று பொருள்.

right|250px|thumb|Týr கடவுள்
ஆங்கிலத்தில் இந்நாளின் பெயர் *Twisday* அல்லது *Tiwes dæg*, அதாவது ரோமன் கடவுளான செவ்வாய்க்கு இணையான *Tyr* என்னும் நோர்டிக் கடவுளின் பெயரடியில் இருந்து பெறப்பட்டது. இது இலத்தீன் மொழியில் இந்நாள் *Martis dies*, அதாவது செவ்வாய் நாள். ஜேர்மன் மொழியில் *Dienstag*, மற்றும் டச்சு மொழியில் *Dinsdag*. ரஷ்ய மொழியில் *ஃப்தோர்னிக்* (இரண்டாவது), அ-வது வாரத்தின் இரண்டாவது நாளைக் குறிக்கும் சொல்.

## மேற்கோள்கள்

பகுப்பு:கிழமை நாட்கள்
ஹம்சபிரமரி

**ஹம்சபிரமரி** இராகம் கருநாடக இசையில் பயன்படும் இராகங்களில் ஒன்றாகும். இது 58 ஆவது மேளகர்த்தா இராகமாகிய, "திசி" என்றழைக்கப்படும் 10 ஆவது சக்கரத்தின் 4 ஆவது மேளமாகிய ஹேமவதி இராகத்தின் ஜன்னிய இராகம் ஆகும்.

## இலக்கணம்
thumb|right|250px|ஹம்சபிரமரி ஆரோகணச் சுரங்கள் C யிலிருந்து தொடக்கம்
thumb|right|250px|ஹம்சபிரமரி அவரோகணச் சுரங்கள் C யிலிருந்து தொடக்கம்

இந்த இராகத்தில் ஷட்ஜம், சதுஸ்ருதி ரிஷபம் (ரி2), சாதாரண காந்தாரம் (க2), பிரதி மத்திமம் (ம2), பஞ்சமம், சதுஸ்ருதி தைவதம் (த2) கைசிகி நிஷாதம் (நி2) ஆகிய சுரங்கள் வருகின்றன.

## இவற்றையும் பார்க்கவும்
* ஜன்னிய இராகங்களின் பட்டியல் - அகரவரிசைப் பகுப்பு

## உசாத்துணைகள்
* Dr. S. Bhagyalekshmy, *Ragas in Carnatic Music*, CBH Publications, Trivandrum, Published 1990
* B. Subba Rao, *Raganidhi*, The Music Academy, Madras, Published 1965, 4th reprint 1996

பகுப்பு:ஹேமவதியின் ஜன்னிய இராகங்கள்
ஜூலை 2007

**ஜூலை 2007** 2007 ஆம் ஆண்டின் ஏழாவது மாதமாகும். இம்மாதம் ஒரு ஞாயிற்றுக்கிழமை ஆரம்பித்து 31 நாட்களின் பின்னர் ஒரு செவ்வாய்க்கிழமை முடிவடையும். தமிழ் நாட்காட்டியின் படி ஆடி மாதம் ஜூலை 17 இல் ஆரம்பித்து ஆகஸ்ட் 16 இல் முடிவடைகிறது.

## சிறப்பு நாட்கள்
* ஜூலை 3 - திருவோண நோன்பு
* ஜூலை 4 - சுவாமி விவேகானந்தர் நினைவு நாள்
* ஜூலை 7 - கலிக்கம்ப நாயனார் குருபூசை
* ஜூலை 10 - ஏகாதசி நோன்பு, கார்த்திகை நோன்பு

## உலக நிகழ்வுகள்

----

பகுப்பு:2007 நிகழ்வுகள்
ரீதிச்சந்திரிக்கா

**ரீதிச்சந்திரிக்கா இராகம்** கருநாடக இசையில் பயன்படும் இராகங்களில் ஒன்றாகும். இது 52 ஆவது மேளகர்த்தா இராகமாகிய, "பிரம்ம" என்றழைக்கப்படும் 9 ஆவது சக்கரத்தின் 4 ஆவது மேளமாகிய ராமப்பிரியா இராகத்தின் ஜன்னிய இராகம் ஆகும்.

ரீதிச்சந்திரிக்கா இராகத்தில் ஷட்ஜம், சுத்த ரிஷபம் (ரி1), அந்தர காந்தாரம் (க3), பிரதி மத்திமம் (ம2), பஞ்சமம், சதுஸ்ருதி தைவதம் (த2) கைசிகி நிஷாதம் (நி2) ஆகிய சுரங்கள் வருகின்றன.

## மேற்கோள்கள்

பகுப்பு:ராமப்பிரியாவின் ஜன்னிய இராகங்கள்
தபஸ்வினி

**தபஸ்வினி** 52வது மேளகர்த்தா இராகமாகிய, "பிரம்ம" என்றழைக்கப் படும் 9வது சக்கரத்தின் 4வது மேளமாகிய ராமப்பிரியாவின் ஜன்னிய இராகம் ஆகும்.

இந்த இராகத்தில் ஷட்ஜம், அந்தர காந்தாரம் (க3), பிரதி மத்திமம் (ம2), பஞ்சமம்,  சதுஸ்ருதி தைவதம் (த2) கைசிகி நிஷாதம்  (நி2) ஆகிய சுரங்கள் வருகின்றன.

## இவற்றையும் பார்க்கவும்
* கருநாடக இசை
* இராகம்
* சுரம்

பகுப்பு:ராமப்பிரியாவின் ஜன்னிய இராகங்கள்
தீவிரவாஹினி

**தீவிரவாஹினி இராகம்** கருநாடக இசையில் பயன்படும் இராகங்களில் ஒன்றாகும். இது 46 ஆவது மேளகர்த்தா இராகமாகிய, "வஸூ" என்றழைக்கப் படும் 8வது சக்கரத்தின் 4வது மேளமாகிய ஷட்விதமார்க்கிணி இராகத்தின் ஜன்னிய இராகம் ஆகும்.

தீவிரவாஹினி இராகத்தில் ஷட்ஜம், சுத்த ரிஷபம் (ரி1), சாதாரண காந்தாரம் (க2), பிரதி மத்திமம் (ம2), பஞ்சமம், சதுஸ்ருதி தைவதம் (த2,) கைசிகி நிஷாதம் (நி2) ஆகிய சுரங்கள் வருகின்றன.

## உருப்படிகள்
# கீர்த்தனை: *சரினோசிவேடுக*

பகுப்பு:ஷட்விதமார்க்கிணியின் ஜன்னிய இராகங்கள்
பிரதிகாரி

**பிரதிகாரி** 46வது மேளகர்த்தா இராகமாகிய, "வஸூ" என்றழைக்கப் படும் 8வது சக்கரத்தின் 4வது மேளமாகிய ஷட்விதமார்க்கிணியின் ஜன்னிய இராகம் ஆகும்.

இந்த இராகத்தில் ஷட்ஜம், சுத்த ரிஷபம் (ரி1),  பிரதி மத்திமம் (ம2), பஞ்சமம்,  சதுஸ்ருதி தைவதம் (த2) கைசிகி நிஷாதம்  (நி2) ஆகிய சுரங்கள் வருகின்றன.

## இவற்றையும் பார்க்கவும்
* கருநாடக இசை
* இராகம்
* சுரம்

பகுப்பு:ஷட்விதமார்க்கிணியின் ஜன்னிய இராகங்கள்
சுருதிரஞ்சனி

**சுருதிரஞ்சனி இராகம்** கருநாடக இசையில் பயன்படும் இராகங்களில் ஒன்றாகும். இது 62 ஆவது மேளகர்த்தா இராகமாகிய, "ருத்ர" என்றழைக்கப் படும் 11 ஆவது சக்கரத்தின் 2 ஆவது மேளமாகிய ரிஷபப்பிரியா இராகத்தின் ஜன்னிய இராகம் ஆகும்.

இந்த இராகத்தில் ஷட்ஜம், சதுஸ்ருதி ரிஷபம் (ரி2),  அந்தர காந்தாரம் (க3), பிரதி மத்திமம் (ம2), பஞ்சமம்,  சுத்த தைவதம் (த1) கைசிகி நிஷாதம்  (நி2) ஆகிய சுரங்கள் வருகின்றன.

பகுப்பு:ரிஷபப்பிரியாவின் ஜன்னிய இராகங்கள்
உஷாகல்யாணி

**உஷாகல்யாணி** இராகம் கருநாடக இசையில் பயன்படும் இராகங்களில் ஒன்றாகும். இது 53வது மேளகர்த்தா இராகமாகிய, "பிரம்ம" என்றழைக்கப் படும் 9வது சக்கரத்தின் 5வது மேளமாகிய கமனாச்ரமாவின் ஜன்னிய இராகம் ஆகும்.

இந்த இராகத்தில் ஷட்ஜம், சுத்த ரிஷபம் (ரி1),  அந்தர காந்தாரம் (க3), பிரதி மத்திமம் (ம2), பஞ்சமம்,  சதுஸ்ருதி தைவதம் (த2) காகலி நிஷாதம்  (நி3) ஆகிய சுரங்கள் வருகின்றன.

## இவற்றையும் பார்க்கவும்
* ஜன்னிய இராகங்களின் பட்டியல் - அகரவரிசைப் பகுப்பு

பகுப்பு:கமனாச்ரமாவின் ஜன்னிய இராகங்கள்
சுத்தரசாளி

**சுத்தரசாளி இராகம்** கருநாடக இசையில் பயன்படும் இராகங்களில் ஒன்றாகும். இது 53 ஆவது மேளகர்த்தா இராகமாகிய, "பிரம்ம" என்றழைக்கப் படும் 9 ஆவது சக்கரத்தின் 5 ஆவது மேளமாகிய கமனச்ரம இராகத்தின் ஜன்னிய இராகம் ஆகும்.

இந்த இராகத்தில் ஷட்ஜம், சுத்த ரிஷபம் (ரி1),  அந்தர காந்தாரம் (க3), பிரதி மத்திமம் (ம2), பஞ்சமம்,  சதுஸ்ருதி தைவதம் (த2) ஆகிய சுரங்கள் வருகின்றன.

பகுப்பு:கமனாச்ரமாவின் ஜன்னிய இராகங்கள்
தேசோவதி

**தேசோவதி** 62வது மேளகர்த்தா இராகமாகிய, "ருத்ர" என்றழைக்கப் படும் 11வது சக்கரத்தின் 2வது மேளமாகிய ரிஷபப்பிரியாவின் ஜன்னிய இராகம் ஆகும்.

இந்த இராகத்தில் ஷட்ஜம், சதுஸ்ருதி ரிஷபம் (ரி2),  பிரதி மத்திமம் (ம2), பஞ்சமம்,  சுத்த தைவதம் (த1) கைசிகி நிஷாதம்  (நி2) ஆகிய சுரங்கள் வருகின்றன.

## இவற்றையும் பார்க்கவும்
* கருநாடக இசை
* இராகம்
* சுரம்

பகுப்பு:ரிஷபப்பிரியாவின் ஜன்னிய இராகங்கள்
தீபரம்

**தீபரம்** கருநாடக இசையில் பயன்படும் இராகங்களில் ஒன்றாகும். இது 10 ஆவது மேளகர்த்தா இராகமாகிய, "நேத்ர" என்றழைக்கப் படும் 2 ஆவது சக்கரத்தின் 4 ஆவது மேளமாகிய நாடகப்பிரியா இராகத்தின் ஜன்னிய இராகம்.

இந்த இராகத்தில் ஷட்ஜம், சுத்த ரிஷபம் (ரி1),  சுத்த காந்தாரம் (க1), சுத்த மத்திமம் (ம1), பஞ்சமம்,  சதுஸ்ருதி தைவதம் (த2) கைசிகி நிஷாதம்  (நி2) ஆகிய சுரங்கள் வருகின்றன.

பகுப்பு:நாடகப்பிரியாவின் ஜன்னிய இராகங்கள்
பானுமதி (இராகம்)

**பானுமதி இராகம்** 10வது மேளகர்த்தா இராகமாகிய, "நேத்ர" என்றழைக்கப் படும் 2வது சக்கரத்தின் 4வது மேளமாகிய நாடகப்பிரியாவின் ஜன்ய இராகம் ஆகும்.

இந்த இராகத்தில் ஷட்ஜம், சுத்த ரிஷபம் (ரி1),  சுத்த காந்தாரம் (க1), சுத்த மத்திமம் (ம1), பஞ்சமம்,  சதுஸ்ருதி தைவதம் (த2), கைசிகி நிஷாதம்  (நி2) ஆகிய சுரங்கள் வருகின்றன.

## உருப்படிகள்
# கீர்த்தனை: *ப்ரகதாம்பா* : முத்துஸ்வாமிதீஷிதர்.

பகுப்பு:நாடகப்பிரியாவின் ஜன்னிய இராகங்கள்
அலங்காரப்பிரியா

**அலங்காரப்பிரியா** இராகம் கருநாடக இசையில் பயன்படும் இராகங்களில் ஒன்றாகும். இது 10ஆவது மேளகர்த்தா இராகமாகிய, "நேத்ர" என்றழைக்கப்படும் 2ஆவது சக்கரத்தின் 4ஆவது மேளமாகிய நாடகப்பிரியாவின் ஜன்னிய இராகம் ஆகும்.

இந்த இராகத்தில் ஷட்ஜம், சுத்த ரிஷபம் (ரி1), சுத்த காந்தாரம் (க1), சுத்த மத்திமம் (ம1), சதுஸ்ருதி தைவதம் (த2) கைசிகி நிஷாதம்  (நி2) ஆகிய சுரங்கள் வருகின்றன.

## மேற்கோள்கள்
 

பகுப்பு:நாடகப்பிரியாவின் ஜன்னிய இராகங்கள்
மாதாங்ககாமினி

**மாதாங்ககாமினி** 10வது மேளகர்த்தா இராகமாகிய, "நேத்ர" என்றழைக்கப் படும் 2வது சக்கரத்தின் 4வது மேளமாகிய நாடகப்பிரியாவின் ஜன்னிய இராகம் ஆகும்.

இந்த இராகத்தில் ஷட்ஜம், சுத்த காந்தாரம் (க1), சுத்த மத்திமம் (ம1), பஞ்சமம்,  சதுஸ்ருதி தைவதம் (த2) கைசிகி நிஷாதம்  (நி2) ஆகிய சுரங்கள் வருகின்றன.

## இவற்றையும் பார்க்கவும்
* கருநாடக இசை
* இராகம்
* சுரம்

பகுப்பு:நாடகப்பிரியாவின் ஜன்னிய இராகங்கள்
ரசாளி

**ரசாளி** இராகம் கருநாடக இசையில் பயன்படும் இராகங்களில் ஒன்றாகும். இது 4 ஆவது மேளகர்த்தா இராகமாகிய, "இந்திர" என்றழைக்கப்படும் முதலாவது சக்கரத்தின் 4 ஆவது மேளமாகிய வனஸ்பதி இராகத்தின் ஜன்னிய இராகம் ஆகும்.

## இலக்கணம்
thumb|right|250px|ரசாளி ஆரோகணச் சுரங்கள் C யிலிருந்து தொடக்கம்
thumb|right|250px|ரசாளி அவரோகணச் சுரங்கள் C யிலிருந்து தொடக்கம்

இந்த இராகத்தில் ஷட்ஜம், சுத்த ரிஷபம் (ரி1), சுத்த மத்திமம் (ம1), பஞ்சமம், சதுஸ்ருதி தைவதம் (த2), கைசிகி நிஷாதம் (நி2) ஆகிய சுரங்கள் வருகின்றன.

## உருப்படிகள்
# கீர்த்தனை: *அபராதமுல...* 

## இவற்றையும் பார்க்கவும்
* ஜன்னிய இராகங்களின் பட்டியல் - அகரவரிசைப் பகுப்பு

## உசாத்துணைகள்
* Dr. S. Bhagyalekshmy, *Ragas in Carnatic Music*, CBH Publications, Trivandrum, Published 1990
* B. Subba Rao, *Raganidhi*, The Music Academy, Madras, Published 1965, 4th reprint 1996

பகுப்பு:வனஸ்பதியின் ஜன்னிய இராகங்கள்
மஞ்சரி (இராகம்)

இது 4வது மேளகர்த்தா இராகமாகிய, "வேத" என்றழைக்கப்படும் 4வது சக்கரத்தின் 4வது மேளமாகிய கரகரப்பிரியாவின் ஜன்ய இராகம் ஆகும்.

இந்த இராகத்தில் ஷட்ஜம், சதுஸ்ருதி ரிஷபம் (ரி2), சாதாரண காந்தாரம் (க2), சுத்த மத்திமம் (ம1), பஞ்சமம், சதுஸ்ருதி தைவதம் (த2) கைசிகி நிஷாதம் (நி2) ஆகிய சுரங்கள் வருகின்றன.

## உருப்படிகள்
# கீர்த்தனை: *" பட்டிவிடுவாரது... "*

## மேற்கோள்கள்


பகுப்பு:கரகரப்பிரியாவின் ஜன்னிய இராகங்கள்
செருமானிய மொழிகள்

**செருமானிய மொழிகள்** அல்லது **இடாய்ச்சிய மொழிகள்** என்பன இந்தோ-ஐரோப்பிய மொழிக் குடும்பத்தின் ஒரு பகுதிக் கிளைமொழிகளைக் குறிக்கும். இக் குழுவைச் சேர்ந்த மொழிகளின் பொதுவான முதலுரு மொழி முதலுரு இடாய்சிய மொழி (Proto Germanic) எனப்படுகிறது. இது இரும்புக் கால வட ஐரோப்பாவில், கி.மு. முதல் ஆயிரவாண்டின் நடுப்பகுதியை அண்டிய காலத்தில் (~கி.மு 500)  பேசப்பட்டு வந்ததாக உய்த்திணந்தோ வருவிக்கப் பெற்றோ கூறப்பெறுகின்றது. முதலுரு இடாய்ச்சிய மொழியும் அதன் வழி வந்த கிளை மொழிகளும் பல குறித்தறியப் பெறும் தனி இயல்புகளைக் கொண்டுள்ளன. இவற்றுள் கிரிமின் விதி எனப்படும் மெய்யொலி மாற்றம் (consonant change) பரவலாக அறியப்பட்டதாகும். 

## இடாய்ச்சிய (செருமானிய) மொழிகளின் பட்டியல்

இன்று வாழும் இடாய்ச்சிய மொழிகள் யாவும் ஒன்று மேற்கு இடாய்ச்சியக் கிளையைச் சேர்ந்ததாகவோ அல்லது வடக்கு இடாய்ச்சு மொழிக் கிளையைச் சார்ந்ததாகவோ உள்ளன. மேற்கு இடாய்ச்சிய மொழிக் கிளையே மிகப்பெரியதும் பல கிளைகளைக் கொண்டதும் ஆகும். இந்த மேற்குக் கிளையின் உட்கிளைகளாக ஆங்கிலோ-ஃவிரிசியன் (Angl-Frisian), குறிப்பாக ஆங்கில மொழியும் அதன் கிளைகளும், ஐரோப்பியக் கண்டத்தின் மேற்கு இடாய்ச்சு மொழியும் அதன் கிளைகளும் (எ.கா டச்சு (இடச்சு)) உள்ளன.    

* மேற்கு இடாய்ச்சிய மொழிகள்
** உயர் இடாய்ச்சு மொழிகள் (இதில் இன்று வழக்கில் இருக்கும் பொதுச்சீர் இடாய்ச்சு மொழியும் இடாய்ச்சு மொழியின் கிளை வழக்குகளும் அடங்கும்)
*** நடு இடாய்ச்சு
**** கிழக்கு நடு இடாய்ச்சு
**** மேற்கு நடு இடாய்ச்சு
***** இலக்சம்பர்கிய மொழி
***** பென்சில்வேனிய இடாய்ச்சு (கனடாவிலும், அமெரிக்காவில் தென் பென்சில்வேனியாவிலும் வாழும் அம்மானிய-மென்னோனிய மக்கள் பேசும் மொழி)
*** மேல் இடாய்ச்சு
****உயர் பிராங்கோனியம்
**** ஆலமானிய இடாய்ச்சு
**** ஆத்திரிய-பவேரிய இடாய்ச்சு
***** மோச்செனோ மொழி
***** இட்சிம்பிரியன் மொழி(Cimbrian language)
***** உத்தரிய இடாய்ச்சு (ஆத்திரிய-பவேரிய மொழி வகை, Hutterite German)
*** யூத இடாய்ச்சு (Yiddish)
** கீழ் பிராங்கோனிய மொழிகள்
*** இடச்சு, இடச்சின் கிளைவழக்கு வட்டார மொழிகள்
*** ஆப்பிரிகான மொழி 
** கீழ் இடாய்ச்சு
*** மேற்குக் கீழ் இடாய்ச்சு
*** கிழக்குக் கீழ் இடாய்ச்சு
**** பிளௌட்டீட்சியம் (Plautdietsch) (மென்னோனிய கீழ் இடாய்ச்சு)
** ஆங்கில-ஃவிரிசிய மொழிகள்
*** ஃவிரிசிய மொழிகள்
*** ஆங்கில மொழிகள்
**** ஆங்கிலம், அதன் கிளை வட்டார மொழிகள்
**** இசுக்காட்டு மொழி (கீழ்நில, தாழ்நில இசுக்காடுகள் மொழி)
**** இயோலா மொழி (Yola) (வழக்கற்றுவிட்டது)
* வட இடாய்ச்சிய மொழிகள்
** மேற்கு இசுகாண்டிநேவியம்
*** நோர்வே மொழி (Norwegian) 
*** ஐசுலாந்திய மொழி (ஐசுலாந்தியம்)
*** ஃவாரோயெசு மொழி (Faroese)
*** கிரீன்லாந்திய நோர்வேயம் (Greenlandic Norse) (வழக்கற்றுவிட்டது)
*** நோர்னிய மொழி(Norn) (வழக்கற்றுவிட்டது)
** கிழக்கு இசுக்காண்டிநேவியம் 
*** இடேனிய மொழி
*** சுவீடிய மொழி
**** இடலெக்கார்லிய வட்டார மொழிகள்
** கோட்லாண்டியம் (Gutnish) (சுவீடனில் உள்ள கோட்லாண்டு என்னும் தீவில் வழங்குமொழி)

பகுப்பு:செருமானிய மொழிகள்
பகுப்பு:இந்திய-ஐரோப்பிய மொழிகள்
கட்டுமானப் பொறி

**கட்டுமானப் பொறி** என்பது, கட்டுமானம் மற்றும் அது தொடர்பான தேவைகளுக்குப் பயன்படும் பல வகையான கனரகப் பொறிகளுள் ஒன்றைக் குறிக்கும். இவை குடிசார் பொறியியல் மற்றும் அமைப்புப் பொறியியல் சார்ந்த கட்டுமானத் தேவைகளுக்காகச் சிறப்பாக வடிவமைக்கப்பட்டனவாகும். 

கட்டிடம் கட்டுவதற்கு முன் இடம்பெறுகின்ற நிலநுட்பச் சோதனைகள் செய்வதிலிருந்து, கட்டிட நிலங்களை மட்டப்படுத்தல், நிலத்தை அகழ்தல், அத்திவாரம் இடுதல், கட்டிடப் பொருட்களை இடத்துக்கிடம் எடுத்துச் செல்லல், அவற்றையும் வேலையாட்களையும் பல்வேறு தளங்களுக்கு உயர்த்துதல், காங்கிறீட்டுத் தயாரித்தல், வீதிகள் அமைத்தல், கட்டிமுடித்த கட்டிடங்களைப் பேணுதல், பழைய கட்டிடங்களை இடித்தல் போன்ற இன்னோரன்ன தேவைகளுக்குக் கட்டுமானப் பொறிகள் பயன்படுகின்றன. மனித அல்லது விலங்குகளின் வலுவைப் பயன்படுத்திப் பல வாரங்கள் அல்லது மாதங்களில் செய்ய வேண்டிய பணிகளை இப் பொறிகள் சில மணி நேரங்களிலேயே செய்து முடித்துவிடுகின்றன. மனித வலுவைப் பயன்படுத்திச் செய்யவே முடியாத பல வேலைகளைக் கூடக் கட்டுமானப் பொறிகளின் உதவியுடன் மிக இலகுவாகச் செய்துவிட முடியும். பல கட்டுமானப் பொறிகள் ஊர்திகளாக இருக்கின்றன. இதனால் இவற்றைப் பொறியியல் ஊர்திகள் என்றும் அழைப்பதுண்டு.

## சில கட்டுமானப் பொறிகள்

* உயர்த்து மேடை (Lift table)
* புல்டோசர் (Bulldozer)
* போர்ப் பொறியியல் ஊர்தி (Combat engineering vehicle)
* குறு அகழ்பொறி (Compact excavator)
* பாரந்தூக்கி (Crane)
* இழுவைக் கயிற்று அகழ்பொறி (Dragline excavator)
* துளை பொறி (Drilling machine)
* அகழ்பொறி (Excavator)
* கவருயர்த்தி (Forklift truck)
* பாவுபொறி (Paver)
* இழுபொறி (Tractor)

## மேற்கோள்கள்

பகுப்பு:கட்டுமானப் பொறிகள்
பகுப்பு:பொறிகள்
துளை பொறி

**துளை பொறி** என்பது கட்டிடத் துறையிலும், ஏனைய குடிசார் பொறியியல் சார்ந்தகட்டுமானத் துறைகளிலும் பயன்படுகின்ற பலவகைப் பொறிகளுள் ஏதாவதொன்றைக் குறிக்கும். பல மீட்டர்கள் ஆழம் வரை நிலத்தைத் துளைக்கக்கூடிய துளை பொறிகள் உள்ளன. கட்டிடத்துறையில், பாரிய கட்டிடங்களுக்கான முளைவகை அத்திவாரங்களை அமைப்பதற்கு இவை பெரிதும் பயன்படுத்தப்படுகின்றன. நீர் பெறுவதற்காகக் குழாய்க் கிணறுகள் அல்லது துளைக் கிணறுகளை அமைப்பதிலும், பெற்றோலியத் துறையில் எண்ணெய்க் கிணறுகளைத் தோண்டுவதிலும் இவற்றின் பங்கு முக்கியமானது. 

பகுப்பு:கட்டுமானப் பொறிகள்
பகுப்பு:பொறிகள்
பாவுபொறி

thumb|right|250px|வண்டியொன்றிலிருந்து கொட்டப்படும் தார்க் காங்கிறீட்டைப் பரவும் ஒரு பாவுபொறி.
**பாவுபொறி** என்பது ஒரு வகைக் கட்டுமானப் பொறி அல்லது பொறியியல் ஊர்தியாகும். சாலையமைப்பு வேலைகளில் பயன்படும் இப் பொறி, சாலைப் பரப்பில் *தார்க் கலவையைப்* பரவி ஓரளவுக்கு அதனை இறுக்குவதற்கும் (compact) உதவுகிறது. சில பாவுபொறிகள் தார்க் கலவையைக் கொண்ட கொள்கலன் பொருத்தப்பட்ட வண்டியினால் இழுக்கப்படும் வகையில் வடிவமைக்கப்படுகின்றன. இவற்றில், ஏற்கனவே அமைக்கப்பட்ட அடிப்படைகளின் மீது கொட்டப்படும் தார்க் கலவையைப் பாவுபொறி சீராகப் பரவும். பின்னர் இப் படையின் மீது பாரமான உருளிகளைச் செலுத்துவதன் மூலம் மட்டமான மேற்பரப்பாக உருவாக்கப்படும். பெரும்பாலான பாவுபொறிகள் தாமாகவே நகரக்கூடியன. இறப்பரினால் ஆன சில்லுகள் பொருத்தப்பட்ட பொறிகளும், இரும்புத் தடங்கள் மூலம் இயங்கும் பொறிகளும் உள்ளன. 

## பாவுபொறி உற்பத்தியாளர்
* கட்டப்பில்லர் (Catapillar)
* டெரெக்ஸ் (Terex)

## இவற்றையும் பார்க்கவும்
* அஸ்பால்ட் பாவுபொறி

பகுப்பு:கட்டுமானப் பொறிகள்
நங்கநல்லூர்

**நங்கைநல்லூர்** (ஆங்கிலம்: Nanganallur) தமிழகத்தின் சென்னை புறநகர் பகுதியில் பன்னாட்டு விமான நிலையம் ஒட்டி அமைந்திருக்கும் ஒரு குடியிருப்புப் பகுதி. நங்கைநல்லூர், பழவந்தாங்கல், தலக்கனன்சேரி மற்றும் ஆதம்பாக்கம் கிராமங்கள் அனைத்தும் ஒருகிணைந்த குடியிருப்பு பகுதியே நங்கைநல்லூர் என்று அழைக்கப்படுகிறது. சென்னைக்கே உரித்தான பன்முகத் தன்மைகளான பல சமயங்கள், பல இனங்கள், பல மொழிகள் பேசுவோர் இவ்வூரிலும் வாழ்கின்றனர். மீனம்பாக்கம் மற்றும் பழவந்தாங்கல் ஆகிய இரண்டு தொடர்வண்டி நிலையங்களை கொண்டது. சமீப காலமாக கோயில்களால், குறிப்பாக இங்குள்ள 32 அடிக்கு மிக பிரம்மாண்டமாக உள்ள ஸ்ரீ பக்த ஆஞ்சநேயர் கோயிலால் இவ்வூர் மிகவும் புகழடைந்து வருகிறது.

தட்சிண தீபாலாயம் என்பது இவ்வூரின் புராண பெயராகும். சோழர்காலத்தில் இவ்வூர் தன்மீச்சுரம் என்று அழைக்கப்பட்டதாகவும் கூறப்படுகிறது. அருகருகே அமைந்துள்ள சோழர்காலத்திய தர்மலிங்கேசுவரர் (தன்மீச்வரர்) என்ற சிவன் கோவிலும், பல்லவர் காலத்திய லட்சுமி நரசிம்ம நவநீத கிருஷ்ணன் கோயிலும் இவ்வூரின் பழமையை கூறுகின்றன.

இவை தவிர குறிப்பிட்டு சொல்லத்தக்க உத்திர குருவாயூரப்பன் கோயில், நங்கைநல்லூர் ஐயப்பன் திருக்கோயில், இராஜராஜேசுவரி கோயில், இராகவேந்திர கோயில், சத்ய நாராயணன் கோயில், தேவி கருமாரியம்மன் கோயில், முத்து மாரியம்மன் கோயில், ஏழூரம்மன் கோயில், ஹயவதன பெருமாள் கோயில், அர்த்த நாரீசுவரர் கோயில், லட்சுமி நாராயணன் கோயில், லட்சுமி ஹயக்ரீவர் கோயில், ஸர்வ மங்கள நரசிம்மர் கோயில், சித்தி விநாயகர் கோயில் உட்பட பல கோயில்களால் நிறைந்து "கோயில் நகரம்" என்றழைக்கப்படுகிறது.  

காஞ்சிப் பெரியவர் சந்திரசேகரேந்திர சுவாமிகளால், இவ்வூருக்கு நங்கைநல்லூர் (திருமகள் வாழும் ஊர்) எனப் பெயரிடப்பட்டு இப்போது நங்கநல்லூர் என மறுவியுள்ளது.

அடிப்படை வசதிகளை ஒரளவுக் கொண்ட இவ்வூர் மீனம்பாக்கம், மடிப்பாக்கம், ஆதம்பாக்கம், திருசூலம் மற்றும் மூவரசம்பேட்டை ஆகிய ஊர்களை எல்லையாகக் கொண்டு சென்னையோடு 2011-ஆம் வருடம் இணைக்கப்பட்டது.

## பள்ளிகள்
இப்பகுதியில் அமைந்துள்ள அரசு மற்றும் தனியார் பள்ளிகளில் 9.5 ஏக்கர் பரப்பில் பரந்து விரிந்த நேரு அரசினர் ஆண்கள் மேனிலைப்பள்ளி, ஜெயகோபால் கரோடிய பெண்கள் மேனிலைப்பள்ளி, மைய அரசினால் நடத்தப்படும் டிஜிக்யூ மேனிலைப்பள்ளிகள் இரண்டு, நம்மாழ்வார் முன்மாதிரி மெட்ரிகுலேசன் பள்ளி, செல்லம்மாள் வித்யாலயா, பிரில்லியண்ட் மெட்ரிகுலேசன் பள்ளி, ப்ரின்சு குழும பள்ளி ஆகியன குறிப்பிடத்தக்கன.

## மேற்கோள்கள்

பகுப்பு:சென்னை சுற்றுப் பகுதிகள்
அகழ்பொறி

thumb|The principle of a hydraulic excavator.
thumb|right|ஒரு நவீன அகழ்பொறி. கட்டப்பில்லர் நிறுவனத் தயாரிப்பு.
**அகழ்பொறி** அல்லது **அகழ் எந்திரம்** (**excavator**) என்பது ஒரு வகைக் கட்டுமானப் பொறியாகும். கட்டுமானத் தேவைகளுக்காக நிலத்தைத் தோண்டுவதற்கே இது பெரும்பாலும் பயன்பட்டாலும், வேறு தேவைகளுக்கும் இவற்றைப் பயன்படுத்துவது உண்டு. சில்லுகள் அல்லது இரும்புத் தடங்கள் மீது பொருத்தப்பட்ட, முழு வட்டமாகச் சுற்றக்கூடிய மேடைபோன்ற அமைப்பு இருக்கும். இதனுடன் இணைக்கப்பட்ட கை போன்ற அமைப்பு ஒன்றின் நுனியில் நிலத்தைத் தோண்டுவதற்குரிய அலகுடன் கூடிய குழிந்த பாத்திரம் போன்ற அமைப்பு இருக்கும்.

## பயன்பாடுகள்

அகழ்பொறிகள் கட்டுமானத்துறையில் பல தேவைகளுக்குப் பயன்படுகின்றன. குழாய்கள் அமைத்தல், அத்திவாரம் இடுதல் போன்றவற்றுக்கான குழிகளை வெட்டுவதற்கும், கட்டிடப் பொருட்களை இடத்துக்கிடம் காவிச் செல்லவும், அமைப்புக்களைத் தகர்ப்பதற்கும், நிலத்தை மட்டப்படுத்துவதற்கும், பாரமான பொருட்களை உயர்த்துவதற்கும், திறந்த அகழ்வுச் சுரங்க அமைப்பிலும், ஆறுகளைத் தூர்வாரும் வேலைகளிலும் அகழ்பொறிகள் பயன்படுத்தப்படுகின்றன.

## இவற்றையும் பார்க்க
* இடிப்புந்து
* குடிசார் பொறியியல்
* கட்டுமானப் பொறி
* உழவு இயந்திரம்

## உசாத்துணை

## மேற்கோள்கள்

பகுப்பு:கட்டுமானப் பொறிகள்
பெருநற்கிள்ளி

சங்ககாலத்துச் சோழ மன்னர்களுள் இராசசூய யாகத்தைச் செய்த பெருங்கிள்ளி, மிகப்பலம் வாய்ந்த மன்னனாக இருந்திருக்க வேண்டும். சேரமன்னன் மாரி வெண்கோவும், பாண்டிய மன்னன் உக்கிரப் பெருவழுதியும் பெருங்கிள்ளியின் ஆட்சியின் தொடக்கத்தில் நடைபெற்ற இந்த யாகத்தில் கலந்து கொண்டனர். இந்நிகழ்ச்சியைக் கண்ட ஒளைவயார் பாடிய வாழ்த்துப்பாவில் இம்மூன்று மன்னர்களையும் குறிப்பிட்டதிலிருந்து ஒருவாறு அறியலாம்.

*தேவலோகம் போன்ற இந்த நாடு உன்னால் ஆளப்பட்டாலும் சரி, உன் பகைவரிடம் சென்றாலும் சரி, உண்மையில் அது துறவிகளுக்கு உரிமையானது. பார்ப்பனருக்கு நீ தண்ணீரும் பூவும் பொன்னும் தருவாயாக, மிளiரும் நகைகளை அணிந்த வேலைக்காரப்பெண்கள் தங்ககுவளைகளில் தரும் மதுவை அருந்தி மகிழ்வாயாக அந்த மகிழ்ச்சியில் தேவைப்பட்டவர்களுக்கு எளியவர்களுக்கு பரிசுகளை அள்ளி வழங்குவாயாக. அறச்செயல்கள் தாமே இறுதி நாளில் உன்னைத் துணை நிற்கும் வெண்கொற்றக் குடைகளும் வீரத்தேர்களும் உடைய அரசர்களே நீவர் நீடு வாழ்க. (புறம். 367)* 

பெருங்கிள்ளிக்கும், சேரமான் மாந்தரஞ்சேரல் இரும்பொறைக்கும் நடந்த போரில், தேர் வண்மலையன் என்ற தலைவன் சோழ மன்னனுக்கு ஆதரவாக போரிட்டதாக கொளு கூறுகிறது. சோழ மன்னனின் நண்பனையோ இல்லை பகைவனையோ யார் என்று அறுதியிட்டு கூறமுடியவில்லை.

இம்மன்னன் தலையாலங்கானத்துப் பெரும் போரில் மாபெரும் சோழ , சேர , ஐம்பெரும் வேளிர் மற்றும் சிற்றரசுப்படைகளைத் திரட்டினாலும் தலையாலங்கானத்திலே தலையாலங்கானத்துச் செருவென்ற நெடுஞ்செழியன்  என்னும் பாண்டிய மன்னனிடம் தோல்வியுற்றான் . 

பகுப்பு:முற்காலச் சோழர்கள்
அசிரியா

[thumb|300px|right|[லம்மசு என அழைக்கப்பட்ட அசிரியர்களின் சிறகுடன் கூடிய எருது.]]

**[[பண்டைய அசிரியா]]** என்பது, டைகிரிஸ் ஆற்றின் மேற்பகுதியைச் சார்ந்த ஒரு நிலப்பகுதியைக் குறித்தது. இப் பகுதியில் பழங்காலத் தலை நகரமாக விளங்கிய அசூர் என்னும் நகரின் பெயரைத் தழுவியே அசிரியா என்னும் பெயர் ஏற்பட்டது. பிற்காலத்தில் அசிரியா லெவண்ட், பண்டைய மெசொப்பொத்தேமியா, பண்டைய எகிப்து, அனத்தோலியாவின் பெரும்பகுதி ஆகியவற்றைக் கட்டுப்படுத்திய பெரிய பேரரசாக விளங்கியது. எனினும் முறையான அசிரியா என்பது மெசொப்பொத்தேமியாவின் வட அரைப்பாகத்தையே குறித்தது. 

இது அசூர், நினிவே மற்றும் நிம்ருத் நகரங்களை தலைநகரங்களாக கொண்டிருந்தது. இதன் தென்பகுதி பாபிலோனியா எனப்பட்டது.

அசிரியத் தாயகம் மலைப் பகுதிகளை அண்டி அமைந்து, டைகிரிஸ் ஆற்றோரமாக, *அசுர் மலைகள்* என அழைக்கப்பட்ட ஆர்மீனியாவின் கார்டுச்சிய மலைத்தொடர் வரை விரிவடைந்து இருந்தது.

அசிரிய அரசர்கள் வரலாற்றின் மூன்று கட்டங்களில் பெரும் நிலப் பகுதிகளைத் தங்கள் கட்டுப்பாட்டுக்குள் வைத்திருந்தனர். இவை, பழைய அசிரியப் பேரரசு, மத்திய அசிரியப் பேரரசு, மற்றும் புது அசிரியப் பேரரசு எனப்பட்டன. இவற்றுள் மிகப் பலம் பொருந்தியதும், பரவலாக அறியப்பட்டதுமான அரசு, கிமு 911 க்கும், 612 க்கும் இடையில் நிலவிய  புதிய-அசிரிய அரசு ஆகும்.  இப்பேரரசின் இறுதி பேரரசர் அசூர்பனிபால் ஆவார்.
கிமு 609ல்  புது பாபிலோனியப் பேரரசு மற்றும் மீடியா மக்களும் இணைந்து
புது அசிரியப் பேரரசை வீழ்த்தினர்.

## முற்பட்ட வரலாறு
அசிரியாவிலுள்ள பெரும்பாலான புதியகற்காலக் களங்கள், ஹஸ்சுனா பண்பாட்டின் மையமான டெல் ஹஸ்சுனாவில் காணப்படுகின்றன. அசிரிய அரசின் முற்பட்ட வரலாறு பற்றி அதிக தகவல்கள் கிடையா. சில யூத-கிறிஸ்துவ மரபுகளின்படி, அசுர் நகரம், ஷெம்மின் மகனான அஷுர் என்பவனால் நிறுவப்பட்டது எனக் கூறப்படுகிறது. பிற்காலத்தில் அஷுர் இந் நகரத்தின் காவற் கடவுளாகக் கருதப்பட்டான்.

மேல் டைகிரிஸ் ஆற்றுப் பள்ளத்தாக்குப் பகுதி தொடக்க காலங்களில் சுமெர், அக்காட், வட பபிலோனிய அரசுகளால் ஆளப்பட்டதாகத் தெரிகிறது.

## தொடக்ககால அசிரிய நகர ஆட்சிகளும், அரசுகளும்

அசிரிய ஆட்சியாளர்களில் முந்திய கல்வெட்டுக்கள் கி.மு 2000 ஆம் ஆண்டுக்குப் பிந்தியவை. அக்காலத்தில், அசிரியா பல நகர ஆட்சிப் பகுதிகளையும், சிறிய செமிட்டிக் அரசுகளையும் கொண்டிருந்தது. அசிரிய முடியாட்சியை நிறுவியவனாக கி.மு 1900 ஆவது ஆண்டுக்குப் பின் வாழந்தவனான ஸுலிலு என்பவன் என்று கருதப்படுகிறது.

## பிந்தைய அசிரியப் பேரரசுகள்

## இவற்றையும் பார்க்கவும்
* அசிரிய மக்கள்
* பண்டைய அசிரியா
* பழைய அசிரியப் பேரரசு
* மத்திய அசிரியப் பேரரசு
* புது அசிரியப் பேரரசு
* மீடியாப் பேரரசு
* அசூர்
* நினிவே
* நிம்ருத்
*  ஆப்பெழுத்து
* மெசொப்பொத்தேமியா
* பாபிலோன்
## மேற்கோள்கள்

* அசிரியாவின் நாகரீகம்

## வெளியிணைப்புகள்
* பபிலோனிய மற்றும் அசிரிய நாகரிகங்கள் 

பகுப்பு:மெசொப்பொத்தேமியாவின் வரலாறு
பகுப்பு:ஆசியாவின் முன்னாள் நாடுகள்
பகுப்பு:பண்டைய வரலாறு
பகுப்பு:துருக்கியின் வரலாறு
பகுப்பு:ஈராக்கின் வரலாறு
பகுப்பு:ஈரானின் வரலாறு
பகுப்பு:சிரியாவின் வரலாறு
பகுப்பு:எகிப்தின் வரலாறு
பகுப்பு:பண்டைய அசிரியா
ஆப்பெழுத்து

**ஆப்பெழுத்து** உலகின் மிக முற்பட்ட எழுத்து முறைகளுள் ஒன்றாகும். இது சுமார் கி.மு. 3000 ஆண்டளவில் சுமேரியர்களால் உருவாக்கப்பட்டது. ஆப்பெழுத்துக்கள் தொடக்கத்தில் பட எழுத்துக்களாகவே ஆரம்பித்தன. காலப் போக்கில் இவை எளிமையாக்கப்பட்டுப் நுண்மமாக்கல் (abstract) தன்மை கொண்டனவாக மாறின.

ஆப்பெழுத்துக்கள் களிமண் தகடுகளில், ஸ்டைலஸ் எனப்படும் மழுங்கிய புற்களால் எழுதப்பட்டன. இவற்றால் உருவான பதிவுகள் ஆப்பு வடிவில் இருந்ததால், இவை ஆப்பெழுத்துக்கள் எனப்பட்டன.

ஆப்பெழுத்துகள் மெசொப்பொத்தேமியாவின் சுமேரிய மொழி அக்காடிய மொழி, எலமைட் மொழி, ஹிட்டைட் மொழி, ஹுரியன் மொழி போன்ற மொழிகளை எழுதுவதற்குப் பயன்பட்டது.

left|670px பட எழுத்து முறையிலிருந்து ஆப்பெழுத்துக்கள் உருவான வளர்ச்சிப் படிகளைக் காட்டும் படம்.

## மேற்கோள்கள்


பகுப்பு:எழுத்து முறைகள்
பகுப்பு:மெசொப்பொத்தேமியாவின் வரலாறு
பகுப்பு:சுமேரிய நாகரிகம்
கிள்ளிவளவன்

நலங்கிள்ளி, நெடுங்கிள்ளி ஆகியோரைப் பற்றிப் பாடிய புலவர்களே குளமுற்றத்துத் துஞ்சிய  கிள்ளிவளவனைப் பற்றியும் பாடியிருப்பதால், கிள்ளிவளவனும் இவர்கள் காலத்திலேயே வாழ்ந்தவனாவான். கோவூர்கிழாரின் ஒரேவொரு பாடலில், பாடப்பட்டுள்ள மற்றொரு கிள்ளிவளவன், குராப்பள்ளியில் இறந்தான் என்று கூறப்படுகிறது. ஆனால் இவ்விரு மன்னர்களுமே ஒருவரே என்று கூறப்படுகிறது. இது எவ்வாறாயினும் கோவூர்கிழாரின் பாடல், கிள்ளிவளவன் கருவூரைக் கைப்பற்றிய பிறகே இயற்றப்பட்டதாகும். ஆலத்துர் கிழார் தம் பாடலில், கருவூரைக் கைப்பற்றுவதற்கு முன் நிகழ்ந்த ஒரு முற்றுகையைப்பற்றி கூறுகிறார். கிள்ளிவளவனின் புகழைப்பற்றி பத்து புலவர்கள் பதினெட்டு பாடல்கள் பாடியுள்ளனர். சிறுகுடி என்னும் பகுதியின் தலைவனான பண்ணன், என்ற இவனது நண்பனைப் புகழ்ந்து பாடப்பெற்றுள்ள பாடல் இவன் (கிள்ளிவளவனே) இயற்றியதே. இவன் உறையூரைத் தலைநகராகக் கொண்டு ஆட்சி செய்தான்.

இம்மன்னன் வீரமும் பெருந்தன்மையும் பலவகைத்திறமையும் வாய்ந்தவன். ஆனால், செருக்குமிக்கவன். இதனால் பல புலவர்கள் இவனுக்கு அறிவுரை வழங்கி, இவனை நல்ல முறையில் திருத்தியுள்ளனர். வெள்ளைக்குடி நாயனார் என்னும் புலவர் தம் ஊரின் நிலத்தின் மீது விதிக்கப்பட்டிருந்த வரியைத் தள்ளுபடி செய்யுமாறு கீழ்வரும் செய்யுமாறு கீழ்வரும் பாட்டினை அவர் பாடியுள்ளார். 

சேரரின் தலைநகரான கரூரை முற்றுகையிட்டு, பின் அதைக் கைப்பற்றியதே கிள்ளிவளவனின் மிகச்சிறந்த போர் வெற்றியாகக் கருதப்படுகிறது. இந்நிகழ்ச்சியைக்குறித்து பல நாட்கள் சிறப்பாகப் பேசுகின்றன. தனக்கு பொருத்தமில்லாத பகைவனுடன் போரிடுவது தகாது, பொருந்தாது, நியாயமாகாது என்று கிள்ளிவளவனுக்கு எடுத்துரைக்கும் வகையில் கரூரை அழிவின்றி காக்க, முயன்றவர் ஆலத்தூர் கிழார் என்னும் புலவர். ஆனால் இப்புலவரது முயற்சி வெற்றி பெறவில்லை, அழகிய நகர் வீழந்தது. இதைப்பற்றி மாறோக்கத்து நப்பசலையார் என்னும் பெண்பாற்புலவர் புலம்புகின்றார்.

இதே போல் கபிலரும், மாறோகத்து நப்பசலையாரும், புறநானுற்றுப் பாடல்கள் பலவற்றில் புலவர்களிடம் இவன் காட்டிய கொடைத்திறனை வியந்து பாடியுள்ளனர். வெற்றிபெற்ற சோழமன்னன் மலையமானின் குழந்தைகளுக்கு அளித்த மரணதண்டனையிலிருந்து அவர்கள் தப்பி விடுதலை பெறச்செய்து இவர்களைப்போன்ற ஒரு புலவர் எழுதிய ஒரு பாடலே.

இம்மன்னன் இறந்தபொழுது பாடப்பட்ட இரு இரங்கற்பாக்கள், இவன் இறந்த இடமாகிய குளமுற்றம் எங்குள்ளது என்றோ, இவன் இறந்ததற்கு காரணம் என்ன என்றோ கூறாவிடினும் இவனது அகந்தையை எடுத்துக்காட்டுகின்றன.

பகுப்பு:முற்காலச் சோழர்கள்
மெதடிஸ்த மத்திய கல்லூரி, மட்டக்களப்பு

**மட்டக்களப்பு மெதடிஸ்த மத்திய கல்லூரி** இலங்கையில் மெதடிஸ்த திருச்சபையினால் 1814 ஆம் ஆண்டு ஆரம்பிக்கப்பட்ட பாடசாலையாகும். இதுவும் யாழ் மத்திய கல்லூரியும் மெதடிஸ்ட் திருச்சபையினாலேயே ஆரம்பிக்கப்பட்டன.
இதன் ஸ்தாபகர் வண.வில்லியம் ஓல்ட் அடிகளாவர். இலங்கையின் மிகப்பழமையான பாடசாலை மட்டக்களப்பு மெதடிஸ்த மத்திய கல்லூரியாகும்.

## உசாத்துணைகள்
*இலங்கை டெய்லி மிரர், மே 18, 2007, முன்னை நாள் அதிபர் பிரின்ஸ் காசிநாதர் கடிதம். 

பகுப்பு:மட்டக்களப்பு மாவட்டத் தமிழ்ப் பாடசாலைகள்
பகுப்பு:மட்டக்களப்பு மாவட்டப் பாடசாலைகள்
20-ஆம் நூற்றாண்டு

**20 ஆம் நூற்றாண்டு** (*20th century*) கிரிகோரியன் நாட்காட்டிப்படி ஜனவரி 1, 1901 இல் ஆரம்பித்து டிசம்பர் 31, 2000 இல் முடிவடைந்தது.

## முக்கிய நிகழ்வுகள்

### போர்களும் அரசியலும்
* மேற்கத்திய நாடுகளில் பெண்களுக்கு வாக்குரிமை அளிக்கப்பட்டது.
* முதலாம் உலகப் போர் (1914–1918)
* அக்டோபர் புரட்சி
* பெரும் பொருளியல் வீழ்ச்சி Great Depression
* இரண்டாம் உலகப் போர் (1939–1945) 
* பல நாடுகளில் உள்நாட்டுப் போர்கள் ஆரம்பித்து மக்கள் தமது பாரம்பரிய வாழ்விடங்களை விட்டு அகதிகளாக இடம்பெயர்ந்தனர்.

## ஐக்கிய நாடுகள் சபை
* ஐக்கிய நாடுகள் அவையும் அதன் அங்கங்களாக உணவு, கல்வி, கலாசாரம் தொடர்பான உப அமைப்புகளும் ஏற்படுத்தப் பட்டன.

## புதிய நாடுகள்
* ஏகாதிபத்திய அரசுகளிடமிருந்து பல ஆசிய, ஆபிரிக்க நாடுகள் விடுதலை பெற்று தனித்தனி நாடுகளாயின.

## தகவல், போக்குவரத்து புரட்சி
* வானொலி, தொலைக்காட்சி, அச்சு ஊடகங்கள் பெருவளர்ச்சி பெற்று சாதாரண மக்கள் தகவல் அறியும் வாய்ப்பு பெருகியது.
* போக்குவரத்து சாதனங்கள் முன்னேற்றமடைந்து சாதாரண மக்களும் தூர இடங்களுக்கு இலகுவில் சென்றுவரும் வசதி கிட்டியது.
* இணையம் ஆரம்பிக்கப்பட்டு மக்கள் பயன்பாட்டுக்கு வந்தது
* விண்வெளி அறிவியல் வளர்ச்சியடைந்து மனிதன் சந்திரனில் காலடி எடுத்து வைத்தான்.
## மேற்கோள்கள்

பகுப்பு:நூற்றாண்டுகள்

பகுப்பு:2-ஆம் ஆயிரமாண்டு
1956

**1956**  (**[[ரோம எண்ணுருக்கள்|MCMLI]]**) ஒரு ஞாயிற்றுக்கிழமையில் ஆரம்பமான ஒரு கிரிகோரியன் நெட்டாண்டாகும்.

## நிகழ்வுகள்
* ஜனவரி 26 - 1956 குளிர்கால ஒலிம்பிக் விளையாட்டுக்கள் இத்தாலியில் *Cortina d'Ampezzo*இல் தொடங்கின.
* மார்ச் 2தநூஊநுபபூ - பிரான்சிடம் இருந்து மொரோக்கோ விடுதலையை அறிவித்தது.
* மார்ச் 20 - பிரான்சிடம் இருந்து துனீசியா விடுதலை அடைந்தது.
* மார்ச் 23 - பாகிஸ்தான் உலகின் முதலாவது இஸ்லாமியக் குடியரசாகியது.
* ஜூன் 1 - விச்சிஸ்லாவ் மலோட்டொவ் (*Vyacheslav Molotov*) சோவியத் ஒன்றியத்தின் வெளிவிவகார அமைச்சர் பதவியில் இருந்து விலகினார்.
* ஜூன் 5 - இலங்கையில் தமிழர் படுகொலைகள், 1956: இலங்கைத் தமிழரசுக் கட்சியின் தலைமையில் தனிச் சிங்களச் சட்டத்துக்கு எதிராகக் காலி முகத்திடலில் சத்தியாக்கிரக முறையில் தமிழ் அரசியல் செயற்பாட்டாளர்களால் தெரிவிக்கப்பட்ட எதிர்ப்பை குழப்பும் விதத்தில் சிங்கள வன்முறைக் குழுக்களால் தாக்கப்பட்டனர்.
* ஜூன் 23 - கமால் அப்துல் நாசர் எகிப்தின் இரண்டாவது அதிபரானார்.
* சூலை 10 - இலங்கை, யாழ்ப்பாணத்தில் நல்லூர் கந்தசுவாமி கோயில், வண்ணார்பண்ணை சிவன் கோவில், வரதராசப்பெருமாள் கோயில் ஆகியவற்றின் உள்ளே முதற்தடவையாக குறைந்த சாதியினர் சென்று வழிபட அனுமதிக்கப்பட்டனர்.
* அக்டோபர் 14 - இந்திய தலித் தலைவர் அம்பேத்கர் தனது 385,000 ஆதரவாளர்களுடன் பௌத்தத்திற்கு மதம் மாறினார்.
* அக்டோபர் 23 - ரஷ்யாவுக்கு எதிரான ஹங்கேரியப் புரட்சி தொடங்கியது.
* அக்டோபர் 26 - ரஷ்ய இராணுவம் ஹங்கேரியை முற்றுகையிட்டது.
* நவம்பர் 14 - ஹங்கேரியில் போர் முடிவுக்கு வந்தது.
* நவம்பர் 22 - ஒலிம்பிக் விளையாட்டுக்கள் மெல்பேர்ணில் தொடங்கின.
* நவம்பர் 23 - இந்தியா தமிழ் நாடு 1956 அரியலூர் தொடருந்து விபத்து 142 பேர் மரணம்.
* டிசம்பர் 2 - பிடல் காஸ்ட்ரோவும் அவரது ஆதரவாளர்களும் கியூபாவை படகில் சென்றடைந்தனர்.

## பிறப்புகள்
* மே 13 - ஸ்ரீ ஸ்ரீ ரவிஷங்கர், இந்திய ஆன்மீகவாதி.
* சூலை 9 - டொம் ஹாங்க்ஸ், அமெரிக்க ஹாலிவுட் நடிகர்

## இறப்புகள்
* பெப்ரவரி 17 - எஸ். வையாபுரிப்பிள்ளை, தமிழறிஞர், பதிப்பாளர் (பி. 1891)
* அக்டோபர் 13 - தமிழ் மாகாணத்தை தமிழ்நாடு என்று பெயர் மாற்ற வழியுருத்திய தியாகி சங்கரலிங்கனார்.
* திசம்பர் 6 - அம்பேத்கர், இந்திய அரசியல் தலைவர் (பி. 1891)

## நோபல் பரிசுகள்
* இயற்பியல் - வில்லியம் ஷொக்லி (*William Bradford Shockley*), ஜோன் பார்டீன் (*John Bardeen*), வோல்டர் பிரட்டின் (*Walter Houser Brattain*)
* வேதியியல் - சிரில் ஹின்ஷெல்வூட் (*Cyril Norman Hinshelwood*), நிக்கலாய் சிமியோனவ் (*Nikolay Nikolaevich Semenov*)
* மருத்துவம் - அண்ட்ரே கூர்னண்ட் (*André Frédéric Cournand*), வேர்ணர் ஃபோர்ஸ்மன் (*Werner Forssmann*), டிக்கின்சன் றிச்சர்ட்ஸ் (*Dickinson W. Richards*)
* இலக்கியம் - ஜுவான் ஜிமேனெஸ் (*Juan Ramón Jiménez*)
* அமைதி - விருது வழங்கப்படவில்லை

## இவற்றையும் பார்க்கவும்
* 1956 இல் வெளிவந்த தமிழ்த் திரைப்படங்கள்

## 1956 நாட்காட்டி

## மேற்கோள்கள்

பகுப்பு:1956
போரிஸ் பாஸ்ரர்நாக்

**போரிஸ் லியோனிடவிச் பாஸ்ரர்நாக்** அல்லது **போரிஸ் லியோனிடவிச் பாஸ்டர்நாக்** (Boris Leonidovich Pasternak, (ரஷ்ய மொழி: Борис Леонидович Пастернак) (பெப்ரவரி 10 1890 - மே 30, 1960) ரஷ்யக் கவிஞரும், புதின எழுத்தாளருமாவார். 1958 ஆம் ஆண்டிற்கான நோபல் பரிசைத் தனது டாக்டர் ஷிவாகோ புதினத்துக்காகப் பெற்றவர். இப்புதினத்தின் மூலம் அவர் மன்னர் காலத்து உயர் வகுப்பினரதும் ஏனைய வகுப்பைச் சார்ந்தவர்களினதும் நடைமுறை உண்மையை எடுத்துக் காட்டியிருந்தார். அக்டோபர் புரட்சியின் பின்னர் ஏற்பட்ட மாறுதல்களை விவரித்திருந்தார். இந்நாவல் முதன் முதலில் இத்தாலிய மொழியில் 1957இல் மொழிபெயர்க்கப்பட்டது. இதன் ஆங்கில மொழிபெயர்ப்பு 1958இல் வெளிவந்தது.

## வாழ்க்கைக் குறிப்பு
மொஸ்கோவில் 1890 இல் பிறந்தவர் பாஸ்ரர்நாக். இவரின் தந்தை *லியனீட் பபஸ்ரர்நாக்* ஒரு யூத இனத்தைச் சேர்ந்த ஒரு ஓவியர். தாயார் *ரோசா ராயிட்சா கோஃப்மான்*, பியானோ இசைக் கலைஞர். போரிஸ் முதலில் இசைப் பயிற்சி பெற்று பின்னர் கலைத் துறையில் நாட்டம் கொண்டார். பின்னர் 1910 இல் *மாபர்க் பல்கலைக்கழகத்தில்* சேர்ந்து ஸ்கண்டியன் சித்தாந்தவாதிகளான ஹேர்மன் கோஹன் மற்றும் நிக்கலாய் ஹார்ட்மன் ஆகியோரின் கீழ் தத்துவம் பயின்றார்.

## எழுத்தாளராக
thumbnail|250px|''பெரெடெல்கினோ'' என்ற இடத்தில் பாஸ்ரர்நாக் வாழ்ந்து மறைந்த இல்லம்
1914இல் மொஸ்கோ திரும்பி எழுத்துலகில் புகுந்தார். பல கவிதைத் தொகுதிகளை வெளியிட்டார். The twins I the clouds (1914), Over the Barriers (1917), My sister Life (1917) போன்றவை குறிப்பிடத்தக்கவை.

புரட்சி நிலவிய காலத்தில் அவர் பிரபல கவிஞர்களான சிர்கேய் எசெனின் (Sergei Esenin), விளாதிமீர் மயக்கோவ்ஸ்கி போன்றவர்களுடன் நெருங்கிப் பழகினார்.

"கடைசிக் கோடைகாலம்" (*The last summer*) என்ற நாவலை எழுதினார். இவரது சுயசரிதை *Safe conduct* என்னும் பெயரில் 1931இல் வெளிவந்தது.

ஷேக்ஸ்பியரின் படைப்புகளை ரஷ்ய மொழியில் மொழிபெயர்த்தும் உள்ளார்.

முதலாம் உலகப் போர்க் காலகட்டத்தில் இரசாயனத் தொழிற்சாலை ஒன்றில் பணிபுரிந்த காலகட்டத்திலேயே அவர் தனது டாக்டர் ஷிவாகோ என்ற புதினத்துக்கான தகவல்களைப் பெற்றுக்கொண்டார். இப்புதினத்தை அவர் 1948இல் எழுத ஆரம்பித்தவர், அதனை முடிக்க அவருக்கு சுமார் 10 வருட காலம் எடுத்தது.

## நோபல் பரிசு
1958இல் டாக்டர் ஷிவாகோ நாவலுக்காக இலக்கியத்துக்கான நோபல் பரிசு அறிவிக்கப்பட்டது. எனினும் இப்பரிசை அக்கால அரசின் அழுத்தம் காரணமாக ஏற்க மறுத்துவிட்டார். இந்நாவல் 1988இலேயே ரஷ்யாவில் வெளியிடப்பட்டது. 1903ம் ஆண்டு வரையில் மருத்துவராகவும் கவிஞராகவும் திகழ்ந்த யூரி ஷிவாகோவின் வாழ்க்கையைக் கருபொருளாகக் கொண்டதே இப்புதினமாகும். இப்புதினம் பின்னர் 1965ஆம் ஆண்டில் ஆங்கிலத்தில் திரைப்படமாகவும் எடுக்கப்பட்டது.

## மறைவு
பாஸ்ரர்நாக் 30 மே 1960 இல் நுரையீரல் புற்றுநோய் காரணமாக மரணமானார்.

## உசாத்துணை
* இப்னு அஸுமத், *ரஷ்ய கவிஞர் எழுத்தாளர் போரிஸ் பாஸ்ரார் நாக்*, வீரகேசரி, 11-3-2007

## வெளி இணைப்புகள்
* 1958 நோபல் பரிசு – 
* பாஸ்ரர்நாக் சரிதம்  – 

பகுப்பு:நோபல் இலக்கியப் பரிசு பெற்றவர்கள்
பகுப்பு:உருசிய எழுத்தாளர்கள்
பகுப்பு:1890 பிறப்புகள்
பகுப்பு:1960 இறப்புகள்
பகுப்பு:நோபல் பரிசு பெற்ற உருசியர்கள்
பகுப்பு:நோபல் பரிசு பெற்ற சோவியத் நபர்கள்